als_Latn dik_Latn sag_Latn
Cdo qytetar që merr një shërbim të vonuar, duke filluar nga sot kanë të drejtë të denoncojë ankesat e tyre për shërbimet që nuk iu jepen nga shteti në kohë dhe cilësi. Lajmi është bërë I ditur nga vetë kryeminstri Edi Rama, i cili përmes një statusi në Facebook, të publikuar që në orët e para të mëngjesit, duke i bashkangjitur këtij postimi edhe linkun ku qytetarët mund të postojnë, shkruan:
“Mirëmëngjes! Sot po ju vë në dispozicion Kutinë e Shërbimeve Publike, ku cilido mund të regjistrojë ankesën për një shërbim të vonuar jashtë afatit ligjor. Kjo kuti është një mundësi e re që, së bashku, të punojmë me këmbëngulje për të rritur cilësinë e shërbimeve të shtetit ndaj publikut. Mos ngurroni të më bëni drejtëpërdrejtë me dije problemet tuaja me zyrat e shtetit. Jam i vetëdijshëm që jemi ende larg shtetit që shërben në afatin e duhur dhe me dinjitetin e cilësinë e duhur. Por jam po ashtu shumë i bindur që, duke ndihmuar njëri – tjetrin, në luftën me zvarritës të paaftë apo të paturp e të korruptuar, të cilët nuk mungojne e ju bëhen nganjëherë pengesë e pakalueshme në sportelet e zyrat e shtetit, – përfundon Kryeministri, – do të bëjmë një punë të vyer në rrugën e ndërtimit të Shqipërise moderne europiane. Edi.”
als_Latn als_Latn